Diofantinė lygtis
Diofantinė lygtis – algebrinė lygtis arba jų sistema, kurioje sprendiniais priimami tik sveikieji skaičiai. Lygtis pavadinta jas tyrinėjusio graikų matematiko Diofanto (apie 250 m.) vardu. Klausimas, ar yra bendras diofantinės lygties sprendimo algoritmas, buvo žinomas kaip dešimtoji Hilberto problema, o 1970 m. Jurijus Matijasevičius (SSRS) įrodė, kad tokio algoritmo nėra.